《谒岳鄂王墓》
明代·周诗

将军埋骨处，过客式英风。
北伐生前烈，南枝死后忠。
山河戎马异，涕泪古今同。
凄断封丘草，苍苍落照中。

作者简介：苏州府昆山人，字以言。精医理。至京师，以诗文游公卿间，为人治病，常应手而愈。将以尚医官之，拂袖而去。至杭州，诗名甚噪，当地人士争相延致。辞归，与常熟孙艾为至交，后卒于其家。平生著作多散佚，晚年所存，有《内经解》、《虚岩山人集》。